**VALGA LINNA RATTAORIENTEERUMINE 2020**

**VÕISTLUSE EESMÄRK**

Propageerida tervislikke ja aktiivseid eluviise, täiendada osalejate keskkonnaalaseid teadmisi ning tähistada Valga linna 436. sünnipäeva.

**AEG JA KOHT**

11. juunil 2020, Valga linnas. Võistkondade kogunemine 17.45-18.00. Võistluse start antakse kell 18.00. Rattaorienteerumise start ja finiš on Valga linna keskväljakul.

**JUHTIMINE**

Võistluse korraldaja on Valga Avatud Noortekeskus koostöös Noorte Kotkaste Valgamaa maleva ja Kodutütarde Valgamaa ringkonna ning Valga vallavalitsusega. Täpsemate küsimuste korral pöörduda Valga Avatud Noortekeskuse noorsootöötaja poole valgaank@gmail.com

**OSAVÕTJAD**

Võistkondade suuruseks on 2-4 inimest. Võistkonnas peab olema üks liige vähemalt 18 aastat vana, kui võistkonnas on alla 16-aastased võistlejad. Võistkondadele on avatud 2 võistlusklassi tavaklass ja pereklass. Pereklassis peab olema vähemalt üks täiskasvanu ja üks kuni 14. aastane laps.

**VÕISTLUSTE SÜSTEEM**

Rada tuleb läbida kogu võistkonnaga koos, võistkondadest tehakse osades kontrollpunktides fotosid, jälgimaks reeglitest kinnipidamist. Kontrollpunkti jõudes tuleb võistkonnal stardist saadud lehele ülesmärkida seal asuv sümbol. Kontrollaeg raja läbimiseks on 2 tundi. Iga üle läinud 10 minutit annab -2 punkti.  Üle läinud aega arvestatakse esimesest sekundist. Punktide läbimise järjekorra ja punktidesse jõudmise teekonna valivad võistlejad ise.

Võistlejad on kohustatud kinni pidama liiklusseadusest. Kõikidel võistlejatel on soovituslik kanda helkurvesti. Kiivri kandmine on kõikidele osalejatele rangelt kohustuslik. Kogu tee tuleb läbida jalgratastel. Muud sõiduvahendid pole lubatud s.h pisimopeedid, tasakaaluliikurid, mopeedid, autod jne. Lubatud pole ka elektrijalgrattad. Reeglitest mitte kinnipidamisel on kohtunikel õigus vähendada punkte poole võrra või võistkonna tulemus tühistada.

**PAREMUSJÄRJESTUSE SELGITAMINE**

Autasustatakse võistlusklassi kolme kõige rohkem punkte kogunud võistkonda. Võrdsete punktide korral võidab finišisse varem jõudnud võistkond. Kaugemad punktid Valga keskväljaku suhtes annavad 5 punkti, lähemad punktid 1 punkti.

**REGISTREERIMINE**

Eelregistreerimine kuni võistluspäeva kella 13.00ni. Registreerida saab lingil <https://forms.gle/o74sDMAwMjycfsxd8>

**MUU**

Kõik võistlejad vastutavad oma tervisliku seisundi eest ise. Juhendis määratlemata juhud lahendavad kohtunikud kohapeal.